Праспект Дойліда Іаана (Полацк)

Праспект Дойліда Іаана (, ) — праспект у Полацку ў мясцовасці Аэрадром.

 Агульная характарыстыка 
Названы ў гонар дойліда Іаана, полацкага дойліда ХІІ стагоддзя, які сярод іншага збудаваў Спаскую царкву Спаса-Ефрасіннеўскага манастыра. У пачатку праспекта, на вул. Багдановіча, усталяваны помнік выбітнаму полацкаму сярэднявечнаму дойліду.

Пралягае з паўднёвага ўсходу на паўночны захад на 1 км у заходняй частцы горада ў мясцовасці Аэрадром ад вуліцы Багдановіча да вуліцы Грунвальдскай. Гэта адзін з буйнейшых у горадзе раёнаў актыўнага жыллёвага шматкватэрнага будаўніцтва. Забудова праспекта прадстаўлена ў асноўным дзевяціпавярховымі тыповымі шматкватэрнымі жылымі дамамі з панэляў і цэглы. 

Праспект мае добрую транспартную інфраструктуру (прыпынкі грамадскага транспарту, наземныя пешаходныя пераходы, светафоры і інш.). Шырыня праезджай часткі складае да шасці палос для руху ў абодва бакі.

 Сацыяльныя аб'екты 
 Супермаркет «Дыяніс»

 Гл. таксама 
 Спіс вуліц Полацка

Катэгорыя:Вуліцы Полацка